Дэвид Уайнлэнд

Дэ́вид Уа́йнленд () — АКШ галиме, физик, Америка физика җәмгыяте һәм Америка оптика җәмгыяте әгъзасы. 1992 елдан — АКШ Милли фәннәр академиясе әгъзасы. Физика өлкәсендә Нобель премиясе лауреаты (2012).

Дэвид Уайнленд 1944 елның 24 февралендә Висконсин штатының Милуоки шәһәрендә туа. Энсин мәктәбен тәмамлагач, 1965 елда ул Берклидагы Калифорния университетында бакалавр дәрәҗәсенә ирешә. 1970 елда Гарвард университетында PhD дәрәҗәсенә лаек була.

Диссертацияне яклаганнан соң Уайнленд Вашингтон университетында эшли. 1975 елда ул хәзерге NIST институтына (Боулдер) күчә. Аның тикшеренү эшләре оптика фәненә бәйле.

2012 елда Серж Һарош белән бергә «аерым квант элементларын үлчәү һәм идарә итү мөмкинлеген тудырган яңа эксперименталь методлар өчен» Физика өлкәсендә Нобель премиясенә лаек була.

 Сылтамалар 
 Нобель атнасы йомгагы. Сез бүләкне кемгә бирер идегез?

Төркем:АКШ галимнәре
Төркем:Физика өлкәсендә Нобель премиясе лауреатлары
Төркем:АКШтан Нобель премиясе лауреатлары
Төркем:Физиклар